Βραβεία Ελληνικής Ακαδημίας Κινηματογράφου

Τα Βραβεία της Ελληνικής Ακαδημίας Κινηματογράφου, γνωστά και ως Βραβεία Ίρις, είναι βραβεία που απονέμονται κάθε χρόνο από την Ελληνική Ακαδημία Κινηματογράφου στις καλύτερες κινηματογραφικές ταινίες της χρονιάς του ελληνικού κινηματογράφου. Αντικατέστησαν τα παλαιότερα και καταργηθέντα Κρατικά Κινηματογραφικά Βραβεία Ποιότητας (αναφερόμενα και ως Κρατικά Βραβεία Ελληνικού Κινηματογράφου). Η Ακαδημία προτείνει επίσης την ταινία που θα εκπροσωπεί την Ελλάδα στα Βραβεία της Αμερικανικής Ακαδημίας Κινηματογράφου (Βραβεία Όσκαρ). Όλες οι τελετές απονομής έχουν πραγματοποιηθεί στη Στέγη Γραμμάτων και Τεχνών, εκτός από την πρώτη, το 2010, που έλαβε χώρα στο Μέγαρο Μουσικής Αθηνών. Το 2020 τα βραβεία ανακοινώθηκαν διαδικτυακά, λόγω των προληπτικών μέτρων για την αντιμετώπιση της πανδημίας του COVID-19 μέσω streaming στο κανάλι του Ιδρύματος Ωνάση, ενώ το 2021 η Τελετή Απονομής φιλοξενήθηκε στο Θέατρο Άλσος,και μεταδόθηκε από το κανάλι του Ιδρύματος Ωνάση.

 Από το 2021, η Ελληνική Ακαδημία Κινηματογράφου απονέμει βραβεία στις εξής κατηγορίες: Βραβείο Μεγάλου Μήκους Ταινίας Μυθοπλασίας Βραβείο Ταινίας Τεκμηρίωσης (Ντοκιμαντέρ) Βραβείο Ταινίας Κινουμένων Σχεδίων & Εμψύχωσης (animation) Βραβείο Ταινίας Μικρού Μήκους Βραβείο Μικρού Μήκους Ταινίας Τεκμηρίωσης (Ντοκιμαντέρ) Βραβείο Μικρού Μήκους Ταινίας Κινουμένων Σχεδίων & Εμψύχωσης (animation) Βραβείο Σπουδαστικής Μικρού Μήκους Ταινίας Βραβείο Σκηνοθεσίας Βραβείο Πρωτοεμφανιζόμενου Σκηνοθέτη Βραβείο Σεναρίου Βραβείο Διασκευασμένου Σεναρίου Βραβείο Α΄ Ανδρικού Ρόλου Βραβείο Α΄ Γυναικείου Ρόλου Βραβείο Β΄ Ανδρικού Ρόλου Βραβείο Β΄ Γυναικείου Ρόλου Βραβείο Φωτογραφίας Βραβείο Μοντάζ Βραβείο Πρωτότυπης Μουσικής Βραβείο Σκηνογραφίας Βραβείο Ενδυματολογίας Βραβείο Ήχου (απονέμεται στον ηχολήπτη ή/και στον σχεδιαστή ήχου ή/και στον μιξέρ) Βραβείο Σχεδιασμού Μακιγιάζ, Κομμώσεων και Ειδικών Εφφέ (για ειδικά εφφέ, τα οποία εφαρμόζονται στο πρόσωπο και το σώμα ηθοποιών- θα απονέμεται στον Μακιγιέρ ή/και στον Κομμωτή ή/και στον Υπεύθυνο Ειδικών Εφφέ) Βραβείο Ειδικών και Οπτικών Εφφέ (για ειδικά εφφέ, τα οποία δεν εφαρμόζονται στο πρόσωπο και το σώμα ηθοποιών- θα απονέμεται στον Υπεύθυνο Ειδικών Εφφέ ή/ και στον Υπεύθυνο Οπτικών Εφφέ) Βραβείο Ταινίας Ελληνικής Μειοψηφικής Συμπαραγωγής (απονέμεται στον Έλληνα παραγωγό) Το αγαλματίδιο βράβευσης που απονέμεται από την Ελληνική Ακαδημία Κινηματογράφου στις τελετές από το 2015 και έπειτα, φιλοτέχνησε ο Σταύρος Τακτικός και η Ευαγγελία Μούρτζη, στα πλαίσια διαγωνισμού για τον επανασχεδιασμό του, που διεξήχθη μεταξύ των φοιτητών της Ανωτάτης Σχολής Καλών Τεχνών, στα τέλη του 2014. Παρακάτω αναγράφονται οι νικητές των Βραβείων ανά χρονιά. 2010: Γιώργος Πυρπασόπουλος 2011: Χρήστος Λούλης και Βασίλης Χαραλαμπόπουλος 2012: Βασίλης Χαραλαμπόπουλος 2013: Βάσω Καβαλιεράτου και Μάκης Παπαδημητρίου 2014: Μίνα Ορφανού 2015: Οδυσσέας Παπασπηλιόπουλος 2016: Λένα Παπαληγούρα και Γιώργος Νανούρης 2017: Κατερίνα Βρανά 2018: Μάκης Παπαδημητρίου και Γιώργος Πυρπασόπουλος 2019: Γεράσιμος Σκιαδαρέσης και Μπέσυ Μάλφα 2020: Γιώργος Τσεμπερόπουλος, Έλλη Τρίγγου και Χρήστος Λούλης 2021: Κατερίνα Βρανά και Indra Kayne 2022: Ηρώ Μπέζου και Γιάννης Παπαδόπουλος 2023: Λίλα Μπακλέση και Νατάσα Εξηνταβελώνη. Οι ταινίες Digger και Πίσω από τις Θημωνιές έχουν κερδίσει τα περισσότερα βραβεία στην ιστορία του θεσμού: 10 σε σύνολο 14 και 17 υποψηφιοτήτων, αντίστοιχα. Η ταινία Πίσω από τις Θημωνιές έχει λάβει τις περισσότερες υποψηφιότητες: 17. Τα περισσότερα, συνολικά, βραβεία (9) έχει κερδίσει, στην κατηγορία του Ήχου, ο Κώστας Βαρυμποπιώτης (Ψυχή Βαθιά, Παράδεισος, Αν..., Μικρά Αγγλία, Park,Το Τελευταίο Σημείωμα, 1968, Ευτυχία, Πίσω από τις Θημωνιές). Τις περισσότερες υποψηφιότητες (25) έχει ο Κώστας Βαρυμποπιώτης στην κατηγορία του Ήχου. Στις ερμηνευτικές κατηγορίες από (2) βραβεία στην κατηγορία Α' ρόλου έχουν κερδίσει οι ηθοποιοί: Βαγγέλης Μουρίκης (Το μικρό ψάρι, Digger) και Αντώνης Καφετζόπουλος (Ακαδημία Πλάτωνος, Άδικος Κόσμος). Επίσης από (2) βραβεία σε ερμηνευτικές κατηγορίες (ένα στην κατηγορία Α' ρόλου και ένα στην κατηγορίου Β' ρόλου) έχουν κερδίσει οι ηθοποιοί: Κόρα Καρβούνη (September, JACE), Θέμης Πάνου (Miss Violence, Νοτιάς), Κάτια Γκουλιώνη (Πολυξένη, Ευτυχία), Άρης Σερβετάλης (The Waiter, Αγέλη Προβάτων) και Στάθης Σταμουλακάτος (Πίσω από τις Θημωνιές, Πρόστιμο) Ο ηθοποιός με τις περισσότερες υποψηφιότητες (6) είναι ο Βαγγέλης Μουρίκης, (Μαχαιροβγάλτης, Tungsten, Το Μικρό Ψάρι, Νορβηγία, Δε θέλω να γίνω δυσάρεστος αλλά πρέπει να μιλήσουμε για κάτι πολύ σοβαρό, Digger), εκ των οποίων οι 3 στην κατηγορία Α' ρόλου και οι 3 στην κατηγορία Β' ρόλου. H ηθοποιός με τις περισσότερες υποψηφιότητες (6) είναι η Σοφία Κόκκαλη (Μικρά Αγγλία, Electra, Το Νήμα, Pari, Digger και Σελήνη, 66 Ερωτήσεις), από 3 υποψηφιότητες στην κατηγορία Α' ρόλου και 3 στην κατηγορία Β' ρόλου. Επίσημη ιστοσελίδα Ελληνικής Ακαδημίας Κινηματογράφου